Gamescom

**gamescom** – kasmet Kelno miesto *Koelnmesse* parodų centre, Vokietijoje, vykstanti tarptautinė video ir kompiuterinių žaidimų bei plataus vartojimo elektronikos įrenginių mugė. Ją rengia *Bundesverband Interaktive Unterhaltungssoftware* (). Mugėje kompiuterinių žaidimų kūrėjai pristato savo būsimus žaidimus ir susijusią įrangą, vyksta elektroninio sporto turnyrai, kūrėjams teikiami apdovanojimai, lankytojams dalinami prizai ir t. t.

Tai didžiausias renginys, susijęs su kompiuteriniais žaidimais, Europoje ir antras pagal lankytojų skaičių pasaulyje po Asia Game Show. 2013 m. renginyje apsilankė apie 340 000 lankytojų, daugiau kaip 6000 žurnalistų, savo produktus pristatė 635 eksponentai iš 88 šalių. Pirmą kartą mugė vyko 2009 m. rugpjūčio 19–23 dienomis. Iki 2008 m. BIU organizavo Games Convention mugę Leipcige.

Savo žaidimus bei įrangą pristato tokios kompanijos kaip „Activision Blizzard“, „Electronic Arts“, „Konami“, „Microsoft Studios“, „Nintendo“, „Razer USA“, „Sega“, „Sony“, „Ubisoft“ ir daugelis kitų.

## Istorija

### 2009 m.

2008 m. nutraukus Games Convention mugės Leipcige organizavimą, BIU pranešė apie ją pakeisiantį renginį gamescom, kuris lankytojams duris pirmą kartą atvėrė 2009 m. rugpjūčio 19–23 d. Renginį atidarė grupės „Toten Hosen“ koncertas.

Tarp mugės metu pristatytų populiariausių žaidimų buvo: „BioShock 2“ (2K), „Mafia II“ (2K), „Call of Duty: Modern Warfare 2“ (Activision Blizzard), „Command & Conquer 4: Tiberian Twilight“ (EA), „Diablo III“ (Activision Blizzard), „God of War III“ (SCEI), „StarCraft II“ (Activision Blizzard), „Battlefield: Bad Company 2“ (EA), „Guild Wars 2“ (ArenaNet / NCsoft), „Borderlands“ (2K) ir „Heavy Rain“ (SCEI). „Sony Computer Entertainment Europe“ pristatė PlayStation 3 Slim, mažesnių matmenų ir lengvesnio svorio versijos žaidimų konsolę.

### 2010 m.
Šių metų mugės metu ypatingas dėmesys skirtas įrangai su judesių fiksavimo technologijomis, kaip antai Playstation Move (Sony) ir Microsoft Kinect. Apdovanojimas už geriausią techninę įrangą atiteko „Sony“. Geriausiu konsoliniu žaidimu išrinktas „Gran Turismo 5“. Geriausiu žaidimu delninėms žaidimų konsolėms išrinktas „Super Scribblenauts“, o geriausiu PC žaidimu paskelbtas „Crysis 2“.

Renginį užbaigė Gamescom festivalis, 2010 m. rugpjūčio 18 d. vykęs teatre „Tanzbrunnen“. Koncertus surengė grupės „Stanfour“ ir „Revolverheld“.

### 2011 m.
Pagrindinius apdovanojimus susišlavė bendrovė „Electronic Arts“; „Battlefield 3“ atiteko Gamescom geriausio žaidimo apdovanojimas, „Star Wars: The Old Republic“ paskelbtas geriausiu internetiniu žaidimu, „FIFA 12“ tapo geriausiu konsoliniu žaidimu, o „The Sims Social“ pelnė geriausio naršyklinio žaidimo apdovanojimą.

### 2013 m.
Ryškiausias įvykis šių metų mugės metu buvo viešumoje pirmą kartą pasirodžiusių naujosios kartos žaidimų konsolių Xbox One (Microsoft) ir PlayStation 4 (Sony) demonstracijos.

### 2014 m.
Šių metų mugės metu buvo surengta keletas el. sporto turnyrų, buvo žaidžiami „Counter-Strike: Global Offensive“, „StarCraft II“ ir „League of Legends“. Turnyrų priziniai fondai siekė per 100 tūkst. JAV dolerių.

### 2016 m.
Karščiausia tema buvo virtualios realybės (VR) įrenginiai. Lankytojai galėjo išbandyti Oculus Rift, HTC Vive ir PlayStation VR virtualios realybės akinius. Po praėjusį mėnesį nuvilnijusių teroristinių išpuolių buvo imtasi papildomų priemonių saugumui užtikrinti. Mugės lankytojų buvo prašoma leisti patikros punktuose patikrinti jų kuprines, rankines ir kt. turimus daiktus, persirengusiesiems įvairiais cosplay buvo uždrausta įsinešti ginklų replikas.

### 2017 m.
„Gamescom 2017“ atidarė Vokietijos kanclerė Angela Merkel. Geriausio žaidimo titulas atiteko „Nintendo“ žaidimui „Super Mario Odyssey“.

### 2018 m.
Apsilankė rekordinis lankytojų skaičius – 370 000, produktus pristatė virš 1000 eksponentų.

### 2019 m.
Šių metų dėmesys skirtas cloud gaming technologijai.

### 2020 m.
„Gamescom 2020“ buvo numatyta surengti rugpjūčio 25–29 dienomis. Tačiau Vokietija paskelbė, kad pasibaigus COVID-19 pandemijai ir atšaukus karantiną, visi vieši renginiai iki 2020 m. rugpjūčio mėn. bus uždrausti. „Gamescom“ organizatoriai paskelbė, kad kai kurias planuojamo šou dalis perkels į internetą.

## Statistika


**Gamescom mugės lankytojų skaičiaus kaita **


Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.7,0.9,0.7)
ImageSize  = width:600 height:200
PlotArea   = left:50 bottom:30 top:30 right:50
DateFormat = x.y
Period     = from:0 till:380000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:100000 start:0
ScaleMinor = gridcolor:lightgrey increment:50000 start:0
BackgroundColors = canvas:sfondo
BarData =
  bar:vide
  bar:2009 text:2009
  bar:2010 text:2010
  bar:2011 text:2011
  bar:2012 text:2012
  bar:2013 text:2013
  bar:2014 text:2014
  bar:2015 text:2015
  bar:2016 text:2016
  bar:2017 text:2017
  bar:2018 text:2018
  bar:2019 text:2019
  bar:2020 text:2020
  bar:2021 text:2021
  bar:2022 text:2022
  bar:2023 text:2023
  bar:2024 text:2024
  bar:2025 text:2025
PlotData =
 color:barra width:20 align:center
 bar:2009 from:0 till:245000
 bar:2010 from:0 till:254000
 bar:2011 from:0 till:275000
 bar:2012 from:0 till:275000
 bar:2013 from:0 till:340000
 bar:2014 from:0 till:335000
 bar:2015 from:0 till:345000
 bar:2016 from:0 till:345000
 bar:2017 from:0 till:350000
 bar:2018 from:0 till:370000
 bar:2019 from:0 till:373000
 bar:2020 from:0 till:0
 bar:2021 from:0 till:0
 bar:2022 from:0 till:265000
 bar:2023 from:0 till:320000
 bar:2024 from:0 till:335000
 bar:2025 from:0 till:357000

TextData=
  fontsize:S pos:(50,10)
  text:







## Galerija


Gamescom 2009 - Koelnmesse Südeingang (5473).jpg|„gamescom 2009“
Gamescom 2009 - Electronic Arts (5087).jpg|2009 m. mugė, „EA“ stendas
FIFA 12 at GamesCom 2011.jpg|„gamescom 2011“
Südeingang zur Gamescom 2015.jpg|„gamescom 2015“
Bestofgamescom2010.JPG|Best of Gamescom apdovanojimai



## Išnašos

## Nuorodos

* Oficiali svetainė (anglų, vokiečių k.)
* Bundesverband Interaktive Unterhaltungssoftware (BIU) 
* Koelnmesse
* GDC Europe